# Δημήτρης Πηγαδίτης

### Από τη Βικιπαίδεια, την ελεύθερη εγκυκλοπαίδεια

Ο Δημήτρης Πηγαδίτης (γεν. 1955, ύψος 1.81 μ.) είναι παλαίμαχος ποδοσφαιριστής που αγωνίσθηκε στη μεσαία γραμμή και άφησε εποχή για τις αριστοτεχνικές του εκτελέσεις φάουλ και πέναλτι. Διέθετε άψογη τεχνική κατάρτιση, εκπληκτικής ακρίβειας μακρινή πάσα και διετέλεσε αρχηγός της ομάδας του Α.Ο. Αιγάλεω τόσο στην πρώτη όσο και στη δεύτερη Εθνική κατηγορία κατά τη διάρκεια των δεκαετιών του '70 και του '80.

Είναι ο παίκτης με τις περισσότερες συμμετοχές στην ιστορία της ομάδας, αφού αγωνίσθηκε σε 325 συνολικά επίσημους αγώνες πρωταθλημάτων και για τις τρεις Εθνικές κατηγορίες του Ελληνικού ποδοσφαίρου.

Την περίοδο 1978-79 κατόρθωσε να ευστοχήσει και στα οκτώ πέναλτι τα οποία εκτέλεσε, ένα ρεκόρ Α' Εθνικής που καταρρίφθηκε αρκετά χρόνια αργότερα από τον Ούγγρο Ίμρε Μπόντα του Ολυμπιακού Βόλου.

Το Δεκέμβριο του 1985 κάνοντας χρήση 12ετίας υπέγραψε στον Εθνικό Πειραιώς, όπου συνέχισε την επιτυχημένη καριέρα του, ενώ στη συνέχεια μετεγγράφηκε στον Παναρκαδικό για να επιστρέψει και να "κρεμάσει τα παπούτσια του" και πάλι στην ομάδα του Αιγάλεω (1990).

## [Επεξεργασία] Πηγή

"50 χρόνια Αιγάλεω"-Νίκου Δημ. Νικολαϊδη (1998)

Ανακτήθηκε από "http://el.wikipedia.org../../../%CE%B4/%CE%B7/%CE%BC/%CE%94%CE%B7%CE%BC%CE%AE%CF%84%CF%81%CE%B7%CF%82_%CE%A0%CE%B7%CE%B3%CE%B1%CE%B4%CE%AF%CF%84%CE%B7%CF%82_1ba2.html"

Κατηγορίες: Έλληνες ποδοσφαιριστές | Ποδοσφαιριστές Αιγάλεω | Ποδοσφαιριστές Εθνικού | Γεννήσεις το 1955

##### Views

- Άρθρο
- Συζήτηση
- Τελευταία έκδοση

##### Αναζήτηση